CELEX: 32008R1069
Language: mt
Date: 2008-10-30 00:00:00
Title: Regolament tal-Kummissjoni (KE) Nru 1069/2008 tat- 30 ta’ Ottubru 2008 li japprova emendi minuri lill-ispeċifikazzjonijiet ta’ denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Veau d’Aveyron et du Ségala (IĠP))

31.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 290/12
            
         REGOLAMENT TAL-KUMMISSJONI (KE) Nru 1069/2008
   tat-30 ta’ Ottubru 2008
   li japprova emendi minuri lill-ispeċifikazzjonijiet ta’ denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Veau d’Aveyron et du Ségala (IĠP))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini tal-prodotti agrikoli u l-prodotti tal-ikel (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 9(1) tar-Regolament (KE) Nru 510/2006 u fid-dawl tal-Artikolu 17(2) tal-istess Regolament, il-Kummissjoni eżaminat it-talba ta’ Franza biex jiġu approvati emendi lill-ispeċifikazzjonijiet tad-denominazzjoni protetta tal-oriġini “Veau d’Aveyron et du Ségala”, irreġistrata bir-Regolament tal-Kummissjoni (KE) Nru 1107/96 (2).
            
         
               (2)
            
            
               L-applikazzjoni għandha l-għan li tibdel l-ispeċifikazzjoni tal-prodott billi tibdel il-piż massimu tal-karkassi tal-għoġġiela minn 250 għal 270 kg u dak tal-karkassi tal-erieħ minn 220 għal 250 kg. Din l-emenda tikkoreġi l-iżball fil-valutazzjoni tal-piż massimu tal-karkassa li rriżulta mat-talba inizjali minħabba estimi żbaljati tar-rendiment tal-qtil f’dak iż-żmien.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skont l-Artikolu 9 tar-Regolament (KE) Nru 510/2006, il-Kummissjoni tista’ tapprovaha mingħajr rikors għall-proċedura stipulata fl-Artikoli 5, 6 u 7 tal-istess Regolament.
            
         
               (4)
            
            
               F’konformità mal-Artikolu 18(2) tar-Regolament tal-Kummissjoni (KE) Nru 1898/2006 (3) u skont l-Artikolu 17(2) tar-Regolament (KE) Nru 510/2006, huwa xieraq li tiġi ppubblikata sinteżi tal-ispeċifikazzjoni tal-prodott.
            
         
               (5)
            
            
               Il-Kummissjoni tinnota wkoll il-fatt li d-denominazzjoni hija “Veau d’Aveyron et du Ségala” u mhux “Veau de l’Aveyron et du Ségala”, kif ġiet irreġistrata oriġinarjament. Għalhekk huwa xieraq li d-denominazzjoni rreġistrata tiġi emendata,
            
         ADOTTAT DAN IR-REGOLAMENT:
   Artikolu 1
   L-ispeċifikazzjonijiet tal-indikazzjoni ġeografika protetta “Veau d’Aveyron et du Ségala” huma b’dan emendati skont l-Anness I ta’ dan ir-Regolament.
   Artikolu 2
   Is-sinteżi tal-elementi ewlenin tal-ispeċifikazzjonijiet tinsab fl-Anness II għal dan ir-Regolament.
   Artikolu 3
   Fl-Anness għar-Regolament tal-Kummissjoni (KE) Nru 1107/96, parti A, fil-paġna 4:
   
               minflok
            
            
               :
            
            
               “Veau de l’Aveyron et du Ségala”,
            
         
               għandu jinqara
            
            
               :
            
            
               “Veau d’Aveyron et du Ségala”.
            
         Artikolu 4
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 30 ta’ Ottubru 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      (3)  ĠU L 369, 23.12.2006, p. 1.
   
      ANNESS I
      B’dan huma approvati l-emendi li ġejjin għall-ispeċifikazzjonijiet tal-indikazzjoni ġeografika protetta “Veau d’Aveyron et du Ségala”:
      Deskrizzjoni tal-prodott
      Emenda ta’ paragrafu:
      
                  minflok
               
               
                  :
               
               
                  “ Il-veau d’Aveyron et du Ségala għandu l-karatteristiċi li ġejjin:
                  
                              —
                           
                           
                              Vitella tqila (250 sa 420 kg ta’ piż ħaj, jiġifieri 170 sa 250 kg ta’ piż tal-karkassa),”
                           
                        
            
                  għandu jinqara
               
               
                  :
               
               
                  “ Il-veau d’Aveyron et du Ségala għandu l-karatteristiċi li ġejjin:
                  
                              —
                           
                           
                              Vitella tqila: 250 sa 420 kg ta’ piż ħaj, jiġifieri 170 sa 270 kg ta’ piż tal-karkassa (erieħ ta’ 170 kg sa 250 kg, u għoġġiela ta’ 190 sa 270 kg)”
                           
                        
            Metodu tal-produzzjoni
      Emenda ta’ paragrafu:
      
                  minflok
               
               
                  :
               
               
                  
                     “Il-piż ħaj tal-vitella mitmuma jvarja bejn 250 u 420 kg. F’dak li jirrigwarda l-karkassi: minn 170 sa 220 kg għall-erieħ u minn 190 sa 250 għall-għoġġiela, fejn din id-differenza tista’ tiġi spjegata bid-dimorfiżmu sesswali u r-rati ta’ żvilupp speċifiċi ta’ kull sess,”
                  
               
            
                  għandu jinqara
               
               
                  :
               
               
                  
                     “Il-piż ħaj tal-vitella mitmuma jvarja bejn 250 u 420 kg. F’dak li jirrigwarda l-karkassi: minn 170 sa 250 kg għall-erieħ u minn 190 sa 270 kg għall-għoġġiela, fejn din id-differenza tista’ tiġi spjegata bid-dimorfiżmu sesswali u r-rati ta’ żvilupp speċifiċi ta’ kull sess.”
                  
               
            Ir-rabta mal-oriġini ġeografika
      Emenda ta’ paragrafu:
      
                  minflok
               
               
                  :
               
               
                  
                     “Il-veau d’Aveyron et du Ségala huwa vitella tqila. Fil-fatt l-għoġġiela u l-erieħ jinqatlu f’età medja ta’ 8 xhur u l-karkassi għaldaqstant jiżnu bejn 170 u 250 kg (il-vitelli normali jiżnu 130 kg),”
                  
               
            
                  għandu jinqara
               
               
                  :
               
               
                  
                     “Il-veau d’Aveyron et du Ségala huwa vitella tqila. Fil-fatt l-għoġġiela u l-erieħ jinqatlu f’età medja ta’ 8 xhur u l-karkassi għaldaqstant jiżnu bejn 170 u 270 kg (il-vitelli normali s-soltu jiżnu 130 kg).”
                  
               
            
   
      ANNESS II
      SINTEŻI
      
         Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet protetti tal-oriġini għal prodotti agrikoli u l-oġġetti tal-ikel
      
      “VEAU D’AVEYRON ET DU SÉGALA”
      Nru tal-KE: FR-PGI-0117-0187/27.3.2006
      DPO ( ) IĠP (X)
      Din is-sinteżi tagħti l-elementi ewlenin tal-ispeċifikazzjoni tal-prodott b’għan informattiv biss.
      1.   Dipartiment responsabbli fl-Istat Membru
      
                  Isem
               
               
                  :
               
               
                  Institut national des appellations d’origine (INAO)
               
            
                  Indirizz
               
               
                  :
               
               
                  51, Rue d’Anjou, F-75008 PARIS
               
            
                  Telefown
               
               
                  :
               
               
                  (33) 153 89 80 00
               
            
                  Feks
               
               
                  :
               
               
                  (33) 142 25 57 97
               
            
                  e-mail
               
               
                  :
               
               
                  info@inao.gouv.fr
               
            2.   Grupp
      
                  Isem
               
               
                  :
               
               
                  Interprofession régionale du veau d’Aveyron et du Ségala (IRVA)
               
            
                  Indirizz
               
               
                  :
               
               
                  Carrefour de l’Agriculture, F-12026 RODEZ Cedex 9
               
            
                  Telefown
               
               
                  :
               
               
                  05 65 73 78 04
               
            
                  Feks
               
               
                  :
               
               
                  05 65 73 77 16
               
            
                  e-mail
               
               
                  :
               
               
                  irva@wanadoo.fr
               
            
                  Kompożizzjoni
               
               
                  :
               
               
                  Produtturi/Proċessaturi (x) Oħrajn ( )
               
            3.   Tip ta’ prodott
      
               
                  Klassi 1.1.
               
               
                  Laħam u ġewwieni friski
               
            4.   Speċifikazzjoni
      (sommarju tal-kondizzjonijiet tal-Artikolu 4(2))
      4.1.   Isem
      “Veau d’Aveyron et du Ségala”
      4.2.   Deskrizzjoni
      Karkassi tal-vitella tqila (170 sa 270 kg) maqtula sa meta jkollhom età ta’ mhux aktar minn 10 xhur, u li l-laħam tagħhom ikun roża, tari u kollu togħma.
      4.3.   Żona ġeografika
      L-għoġġiela u l-erieħ jitwieldu u jitrabbew fuq 75 canton, imqassma fid-dipartimenti ta’ Aveyron, Tarn, Lot, Tarn-et-Garonne u Cantal:
      
                   
               
               
                  Aveyron: Aubin, Baraqueville, Belmont sur Rance, Bozouls, Capdenac Gare, Cassagnes Begonhes, Conques, Decazeville, Entraygues, Espalion, Estaing, Laissac, La Salvetat Peyrales, Marcillac, Montbazens, Mur de Barrez, Najac, Naucelle, Pont de Salars, Requista, Rieupeyroux, Rignac, Rodez Est, Rodez Ouest, Saint-Affrique, Saint-Amans-des-Cots, Saint-Beauzely, Saint-Rome-de-Tarn, Saint-Sernin-sur-Rance, Salles Curan, Vezins de Levezou, Villefranche de Rouergue, Villeneuve d’Aveyron.
               
            
                   
               
               
                  Cantal: Maurs, Montsalvy, Saint-Mamet-La-Salvetat.
               
            
                   
               
               
                  Lot: Bretenoux, Cajarc, Figeac Est, Figeac Ouest, Lacapelle Marival, Latronquiere, Limogne, Livernon, Sousceyrac, Saint Cere, Vayrac.
               
            
                   
               
               
                  Tarn: Alban, Albi Centre, Albi Nord, Albi Sud, Brassac, Castelnau de Montmiral, Cadalen, Carmaux Nord, Carmaux Sud, Castres, Cordes, Gaillac, Graulhet, Lacaune, Lautrec, Lisle-sur-Tarn, Monesties, Montredon Labessonnie, Pampelone, Realmont, Roquecourbe, Vabre, Valderies, Valence d’Albi, Vaour, Villefranche d’Albi,
               
            
                   
               
               
                  Tarn-et-Garonne: Caylus, Saint Antonin-Noble-Val.
               
            4.4.   Prova tal-oriġini
      It-twelid jiġi rreġistrat u l-vitelli jiġu identifikati permezz ta’ żewġ tikketti li jindikaw rispettivament numru individwali u l-marka “Veau d’Aveyron et du Ségala”
      Fil-biċċerija, il-karkassa tiġi identifikata permezz ta’ tikketta li tinkorpora l-isem tal-produttur.
      Reġistri ta’ dokumenti maħruġa matul il-katina kollha jikkompletaw dan il-mekkaniżmu.
      4.5.   Metodu ta’ produzzjoni
      L-għoġġiela u l-erieħ jitwieldu mit-tgħammir ta’ missier ta’ razza tal-laħam u omm ta’ razza tal-ħalib tradizzjonali. Jitrabbew m’ommhom u flimkien mal-ħalib t’ommhom jingħataw ikel supplementari abbażi ta’ċereali, f’distribuzzjoni ħielsa minn meta jitwieldu.
      4.6.   Rabta
      Rabta storika: din il-produzzjoni ta’ vitella tqila hija dovuta għar-rabta bejn l-eżistenza tal-bhejjem tal-ifrat u l-produzzjoni qadima taċ-ċereali fir-reġjun. Is-segala, b’mod partikolari, tat isimha lir-reġjun: Ségala.
      Rabta mat-territorju: ir-rabta mal-oriġini ġeografika ġejja minn:
      Karatteristika partikolari: il-metodu tat-trobbija “mal-omm” flimkien mad-distribuzzjoni taċ-ċereali mit-twelid, li jippermetti li jinkisbu l-vitelli tqal.
      Reputazzjoni ta’ kwalità li tmur lura għas-seklu 19 għall-konsumaturi tax-Xlokk ta’ Franza u fir-reġjun ta’ Pariġi, u li tmur lura għal nofs is-seklu 20 għall-konsumaturi Taljani u Spanjoli.
      4.7.   Organu ta’ spezzjoni
      
                  Isem
               
               
                  :
               
               
                  QUALISUD
               
            
                  Indirizz
               
               
                  :
               
               
                  15, avenue de Bayonne, F-40500 SAINT-SEVER
               
            
                  Telefown
               
               
                  :
               
               
                  05 58 06 15 21
               
            
                  Feks
               
               
                  :
               
               
                  05 58 75 13 36
               
            
                  Indirizz tal-posta elettronika
               
               
                  :
               
               
                  qualisud@wanadoo.fr
               
            4.8.   Tikkettar
      “Veau d’Aveyron et du Ségala”.